20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 306 της 31 Μαρτ./7 Απρ. 1977 (ΦΕΚ Α' 99) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Φυσικομαθηματικήν Σχολήν του Πανεπιστημίου Πατρών προς απόκτησιν και ετέρου πτυχίου. Έχοντες υπ’ όψει : 1.Τας διατάξεις της παρ. 3 του άρθρου 1 του Ν.379/76 «περί εγγραφής πτυχιούχων εκπαιδευτικών ιδρυμάτων προς απόκτησιν και ετέρου πτυχίου και άλλων συναφών διατάξεων» (ΦΕΚ 176 Α'). 2.Γνώμην της Φυσικομαθηματικής Σχολής του Πανεπιστημίου Πατρών (συνεδρίαι 2/6.10.76 και 8/8.12.1976) και 3.Την υπ’ αριθ. 163/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν : (Μετά τη σελ. 628,148(α) Σελ. 628,149 Τεύχος 659–Σελ. 59 Άρθρο 1. Πτυχιούχοι ανωτάτων εκπαιδευτικών Ιδρυμάτων της ημεδαπής ως και σχολών και τμημάτων αυτών ή ισοτίμων της αλλοδαπής δύναται να καταταγούν και εγγραφούν από του ακαδημαϊκού έτους 1977-78 εις τα τμήματα της Φυσικομαθηματικής Σχολής του Πανεπιστημίου Πατρών προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρω 1 παρ. 2 του Ν. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρου 3 του αυτού Νόμου. Άρθρον 2. 1.Αι αιτήσεις κατατάξεως και εγγραφής μετά πιστοποιητικού σπουδών της οικείας Σχολής, εις το οποίον να εμφαίνονται τα μαθήματα και οι αντίστοιχοι βαθμοί, ως και ο βαθμός του πτυχίου, υποβάλλονται εις την Φυσικομαθηματικήν Σχολήν του Πανεπιστημίου Πατρών μέχρι της 30ης Σεπτεμβρίου εκάστου έτους. 2.Προκειμένου περί αιτήσεων κατατάξεως πτυχιούχων Ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Η βεβαίωσις χορηγείται υπό της οικείας Σχολής μετά την τήρησιν της διαδικασίας αναγνωρίσεως των τίτλων των αλλοδαπών ανωτάτων Σχολών. Άρθρον 3. 1.Η κατάταξις και εγγραφή, πτυχιούχων ανωτάτων εκπαιδευτικών Ιδρυμάτων εις τα Τμήματα της Φυσικομαθηματικής Σχολής του Πανεπιστημίου Πατρών διενεργείται άνευ εξετάσεων, η δε σειρά προτεραιότητας καθορίζεται από τον βαθμόν του πτυχίου. Εις περίπτωσιν ισοβαθμίας λαμβάνεται υπ’ όψιν η συγγένεια της Σχολής ή του Τμήματος εξ ων προέρχεται ο πτυχιούχος μετά του Τμήματος εις το όποιον αιτείται ούτος εγγραφήν. 2.Οι εγγραφόμενοι εις έτος σπουδών ανώτερον του πρώτου υποχρεούνται να παρακολουθήσουν και εξετασθούν μετά των μαθημάτων του έτους εις ο ενεγράφησαν και μαθήματα του προηγουμένου έτους. Ο αριθμός και το είδος των μαθημάτων αυτών, αποφασίζεται υπό της Σχολής κατά περίπτωσιν. Άρθρον 4. Το έτος εις το οποίον διενεργείται η κατάταξις των πτυχιούχων των διαφόρων Σχολών και Τμημάτων αυτών των ανωτάτων εκπαιδευτικών ιδρυμάτων, υπό τας προϋποθέσεις του προηγουμένου άρθρου, ορίζεται ως ακολούθως: α)Εις το Β' έτος σπουδών του Μαθηματικού και Φυσικού Τμήματος κατατάσσονται οι πτυχιούχοι των Φυσικομαθηματικών και Πολυτεχνικών Σχολών των Ανωτάτων εκπαιδευτικών ιδρυμάτων, του Εθνικού Μετσοβίου Πολυτεχνείου, της Ανωτάτης Γεωπονικής Σχολής Αθηνών και της Γεωπονικής και Δασολογικής Σχολής του Πανεπιστημίου Θεσσαλονίκης. Σελ. 628,150 Τεύχος 659–Σελ. 60 31.Ζ.β.21 Σχολή Θετκών Επιστημών Παν/μίου Πατρών 43 β)Εις το Β' έτος σπουδών του Χημικού και Βιολογικού Τμήματος κατατάσσονται οι πτυχιούχοι των Φυσικομαθηματικών και Ιατρικών Σχολών των ανωτάτων εκπαιδευτικών ιδρυμάτων, του Εθνικού Μετσοβίου Πολυτεχνείου, της Ανωτάτης Γεωπονικής Σχολής Αθηνών και της Γεωπονικής και Δασολογικής Σχολής του Πανεπιστημίου Θεσσαλονίκης. γ)Οι πτυχιούχοι των υπολοίπων Σχολών των ανωτάτων εκπαιδευτικών ιδρυμάτων και των στρατιωτικών Σχολών εγγράφονται εις το Α' έτος σπουδών των Τμημάτων της Σχολής. Άρθρον 5 Των κατά τας διατάξεις του παρόντος εγγραφομένων ο τυχόν βαθμός εις τι μάθημα, ο οποίος βεβαιούται εις το προσκομιζόμενον υπό του ενδιαφερομένου πιστοποιητικόν περί των προγενεστέρων αυτού σπουδών δεν απαλλάσσει αυτόν της υποχρεώσεως να υποστή εκ νέου επιτυχώς εξετάσεις εις το αυτό μάθημα. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 